Newyddiadurwr, colofnydd ac adolygwraig bwytai  o'r Deyrnas Unedig ydy **Jan Moir** (ganed Awst 1956). Yn 2005, enillodd Wobr Lynda Lee-Potter o Gymdeithas Llenorion Benywaidd am newyddiadurwr benywaidd y flwyddyn.

Ar hyn o bryd, ysgrifenna i'r *Daily Mail* a chyn hynny bu'n gweithio i *The Daily Telegraph*  a *The Guardian*. Tan ddiwedd 2008, ysgrifennau "Are You Ready To Order?", blog o adolygiadau tai bwyta ganddi hi a'i phartner, "S".

Mae'n byw yn Knightsbridge, Llundain.

Erthygl Stephen Gately
----------------------

Ar 16 Hydref 2009 ysgrifennodd Moir erthygl yn y *Daily Mail* a awgrymodd y gallai marwolaeth y canwr Stephen Gately o'r grŵp pop *Boyzone* fod yn gysylltiedig â'i rywioldeb. Arweiniodd hyn at feirniadaeth chwyrn ar wefan y *Daily Mail*  a phrotestiodd cannoedd o bobl ar wefannau rhwydweithio cymdeithasol megis Twitter a Facebook. Gwnaed dros 1,000 o gwynion i Gomisiwn Cwynion y Wasg yn ystod y diwrnod y cafodd yr erthygl ei chyhoeddi. Aeth gwefan Comisiwn Cwynion y Wasg oddi ar-lein, a chredir fod hyn oherwydd y nifer o bobl a ymwelodd a'r wefan er mwyn cwyno am yr erthygl.
Ar yr 19 Hydref, dywedodd Comisiwn Cwynion y Wasg y byddent yn ymchwilio i weld a oedd yr erthygl wedi torri rheolau Canllawiau Golygyddion  yn sgîl 21,000 o gwynion. Gan amlaf, mae'r Comisiwn yn ymateb i gwynion a wneir gan bobl a effeithiwyd yn uniongyrchol gan erthygl. Honnodd Moir mai "orchestrated campaign" oedd yn gyfrifol am yr ymateb chwyrn yn erbyn ei herthygl. Ar wefan "Comment is Free" The Guardian, disgrifiodd y colofnydd Charlie Brooker erthygl Moir fel "gay bashing".

Ymhlith y bobl ar *Twitter* a gefnogodd yr ymgyrch yn erbyn y *Daily Mail* a Jan Moir oedd Derren Brown a Stephen Fry. Crewyd tudalen Facebook hefyd yn annog pobl i gwyno i'r cwmnïau a oedd yn hysbysebu wrth ymyl yr erthygl. Ystyriwyd y mater yn ddigon difrifol i Marks & Spencer ofyn i'r papur newydd i gael gwared ar hysbyseb a oedd yn agos i'r erthygl, gan wneud datganiad i'r wasg a ddywedai: "Marks & Spencer does not tolerate any form of discrimination". Ymbellhaodd Nestlé eu hunain wrth yr erthygl hefyd, gan ddweud fod geiriau Moir yn anghyson â gwerthoedd y cwmni o "mutual respect and tolerance, regardless of culture, religion or nationality". Symudodd y *Daily Mail* bob hysbyseb ar y dudalen ar eu gwefan a newidasant pennawd yr erthygl o "Why there was nothing "natural" about Stephen Gately's death" i "A strange, lonely and troubling death".

Cyfeiriadau
-----------

1. ↑  Journalisted entry Archifwyd 2009-10-19 yn y Peiriant Wayback. Adalwyd 16-10-2009
2. ↑  A strange, lonely and troubling death...  Moir, Jan. Daily Mail 2009-10-16. Adalwyd ar 2009-10-16
3. ↑  Gwefan Jan Moir Are You Ready To Order?, Adalwyd 16-10-2009
4. ↑  Telegraph's Moir wins journalism award Claire Cozens. The Guardian. 2005-10-26. Adalwyd ar 2009-10-16
5. ↑  Daily Telegraph Archifwyd 2009-10-04 yn y Peiriant Wayback. Adlawyd ar 16-10-2009
6. ↑  The Guardian 16-10-2009
7. ↑  rpts.gov.uk[*dolen marw*], 16-10-2009
8. ↑  Roy Greenslade Mail columnist provokes homophobia storm over Stephen Gately's death 2009-10-16. Adlawyd ar 2009-10-16. The Guardian
9. ↑  Daily Mail columnist Jan Moir blames 'orchestrated campaign' for gay backlash 2009-10-16. Adalwyd ar 2009-10-16. PinkNews.co.uk
10. ↑  Twitter and Facebook outrage over Jan Moir's Stephen Gately article*, 16-10-2009*
11. ↑  Jan Moir’s Gately slur provokes online outrage| Archifwyd 2009-10-19 yn y Peiriant Wayback. 2009-10-16. Adalwyd ar 2009-10-16. STV
12. ↑  Ponsford, Dominic PCC to investigate Jan Moir's Stephen Gately article Archifwyd 2009-10-28 yn y Peiriant Wayback. Press Gazette 19 Hydref 2009, adalwyd 19 Hydref 2009
13. ↑  Record 21,000 complaints to watchdog about Daily Mail article on Stephen Gately Adalwyd 19 Hydref 2009
14. ↑  Why there was nothing 'human' about Jan Moir's column on the death of Stephen Gately Brooker, Charlie. 2009-10-16. The Guardian. Adalwyd ar 2009-10-16
15. ↑  "Marks & Spencer pulls ads from Daily Mail article on Stephen Gately's death" Chris Tryhorn, Mercedes Bunz a Mark Sweney 2009-10-16. Adalwyd ar 2009-10-16. *The Guardian*
16. ↑  Green, Jessica *Updated: Twitter storm over 'vile' Daily Mail column on gay singer Stephen Gately*. Pinknews.co.uk Adalwyd 16-10-2009